open-index/open-wikipedia-markdown huggingface dataset:
Օլդենբուրգ

**Օլդենբուրգ**, (, ս․ գերմ․՝ Ollnborg), Գերմանիայի Ստորին Սաքսոնիայի խոշոր քաղաքներից մեկը՝ նավարկվող Հունթե գետի վրա է, որը  Քյուսթենի ջրանցքով կապված է Էմսին և Վեզեր գետերի հետ։

## Պատմական ակնարկ
Քաղաքն առաջին անգամ հիշատակվել է 1108 թվականին։ Միջնադարում ծառայել է, որպես Օլդենբուրգյան կոմսության մայրաքաղաք։ Մինչև 1773 թվականը Օլդենբուրգի կոմսությունը գտնվել է Դանաիայի թագավորության տիրապետության տակ։ XVII դարում Օլդենբուրգը ամրապնդեց իր քաղաքական դիրքը Հյուսիսային Եվրոպայում, բայց հետագայում 1667 թվականի հրդեհից և ժանտախտի համաճարակից հետո հազիվ էր գոյատևում։ XX դարում Դանիայի, Նորվեգիայի, Հունաստանի, Ռուսաստանի շատ միապետեր սերվել են Օլդենբուրգի արքայական տոհմից, ինչպես նաև բրիտանական կայսրության արքայազն Չարլզը։ XVIII դարի վերջին հերթական հրդեհից հետո Օլդենբուրգը ամբողջովին վերակառուցվեց դասական ոճով, վաղ ժամանակների հուշարձաններից պահպանվել են եզակիները։

Մինչև 19-րդ դարի վերջ Օլդենբուրգը համանուն դքսության մայրաքաղաք էր։ Երկրորդ համաշխարհային պատերազմի ավարտին քաղաքը գրեթե փրկվեց ոչնչացումից, որից հետո հետպատերազմյան տարիներին բնակչության արագ աճ գրանցվեց։ 1973 թվականին Օլդենբուրգում բացվեց Կարլ ֆոն Օսեցկու անվան համալսարանը, որտեղ սովորում է մոտ 9500 ուսանող։

## Տեսարժան վայրեր
* Նկարիչ Հորսթ Յանսենի թանգարան։ Ցուցահանդեսը պատմում է պատերազմից հետո Գերմանիայի ամենանշանակալի նկարիչներից մեկի կյանքի և գործունեության մասին։
* Քաղաքի կենտրոնում է գտնվում տարածաշրջանի ամենամեծ առևտրի կենտրոնը։
* Օլդենբուրգի ամենահին պետական թատրոնը առաջին անգամ բացվել է 1833 թվականին։
* Օլդենբուրգի ամրոցը միչև 1918 թվականը միապետական տիրակալների նստավայրն էր, որն այսօր թանգարան է։ 
* Մոտակայքում է գտնվում «Շլոսգարդեն» հասարակական պարկը։


Schloss Oldenburg.jpg|Օլդենբուրգի ամրոցը
Bahnsteig(halle) des Oldenburger Hauptbahnhofs.jpg|Օլդենբուրգի երկաթուղային կայանը
Hafen Oldenburg mit Silos.jpg|Օլդենբուրգի նավահանգիստը
Oldenburger Hundehütten-20130723.jpg|փողոց Օլդենբուրգում


## Ծանոթագրություններ

Կատեգորիա:Գերմանիայի քաղաքներ
Գազանների թագավորը

**Գազանների թագավորը** (Urdu دی ڈونکی كِنگ The Donkey King) լիամետրաժ համակարգչային անիմացիոն ֆիլմ է, որը թողարկվել է Geo Films և Talisman Studios ստուդիաների կողմից 2018 թվականին։ Առաջին պակիստանական ֆիլմը, որը երկրի սահմաններից դուրս վարձույթի համար կրկնօրինակվել է յոթ լեզուներով։

## Սյուժե
Երիտասարդ ավանակ Մանգուն, ծուռբազուկ լվացքատան աշտատակիցը, որը միշտ փչացնում է իրերը, հանգամանքների անվանական բերումով ընտրվել է գազանների քաղաք` Ազադ -Նագարի նոր թագավոր։ Նա ստիպված է հաղթահարել ոչ միայն սեփական ծուլությունն ու հիմարությունը, այլև  ընկերների անվան տակ քողարկված խաբեբաներին, այլև քաղաքին սպառնացող ստոր թշնամուն։ Բացի պայծառ գույներից, կրակոտ երաժշտությունից և գեղեցիկ կերպարներից, ֆիլմը սուր երգիծանք է պարունակում նախընտրական տեխնոլոգիաների վերաբերյալ։

## Դերերում

## Ծանոթագրություններ

Կատեգորիա:2018 մուլտֆիլմեր
Կատեգորիա:2018 ֆիլմեր
Կատեգորիա:Մուլտֆիլմեր այբբենական կարգով
Կատեգորիա:Մուլտֆիլմեր արջերի մասին
Կատեգորիա:Մուլտֆիլմեր կենդանիների մասին
Կանոններից այն կողմ

«**Կանոններից այն կողմ**» (), 2016 թվականի ամերիկյան դրաման, ռեժիսոր Ուորեն Բիթին։

## Սյուժե
1958 թվական։ Սկսնակ դերասանուհի Մարլա Մաբրին ըստ միլիոնատեր Հովարդ Հյուզի հետ պայմանագրի ժամանում է Լոս Անջելես։ Այնտեղ նա ծանոթանում է վարորդ Ֆրենկ Ֆորբսի հետ, ով ապագայի համար հավակնոտ ծրագրեր ունի։ Այն գրավչությունը, որը երիտասարդներն ունեն միմյանց նկատմամբ, հակասում է ոչ միայն նրանց կրոնական հայացքներին, այլև Հյուզսի առաջին կանոնին. Ոչ մի հարաբերություն աշխատողների միջև։ Մարլային և Ֆրենկին բաժանելու Հովարդի ձգտումը, ինչպես նաև շոու բիզնեսում նրանց հետագա ընկղումը, ստիպում է երիտասարդներին վերանայել իրենց կյանքի արժեքները և փոխել իրենց կյանքը։

## Դերերում
* Ուորեն Բիթի
* Լիլի Քոլինզ
* Օլդեն Էրենրայք
* Անեթ Բենինգ
* Մեթյու Բրոդերիկ
* Ալեք Բալդուին
* Հայլի Բենեթ
* Քենիս Բերգեն
* Դաբնի գնդապետ
* Սթիվ Կոոգան
* Էդ Հարիս
* Մեգան Հիլտի
* Օլիվեր Պլատ
* Մարտին Շին
* Պոլ Սորվինո
* Պիտեր Մակենզի
* Հարթ Բոկներ
* Դան Դեսմոնդ
* Մադիսին Ռիտլանդ
* Լուիզա Լինթոն
* Քրիստին Մարզանո
* Գրեմ Բեկել
* Ջեյմս Կին
* Փաուլլ Շնայդեր

## Մրցանակներ և անվանակարգեր
* 2016 - Հեռարձակվող ընկերությունների քննադատների ասոցիացիայի  «Քննադատների ընտրություն» մրցանակի անվանակարգ`լավագույն երգի համար- «The Rules Don’t Apply»
* 2016 -  «Hollywood Music In Media Awards» մրցանակի անվանակարգ` լավագույն ֆիլմի համար` «The Rules Don’t Apply»
* 2016 - Ֆինիկսի կինոքննադատների ընկերության մրցանակի անվանակարգ` լավագույն երգի համար «The Rules Don’t Apply»
* 2017 - Номинация на премию «Ոսկե գլոբուս» մրցանակի անվանակագ` «Կատակերգության կամ մյուզիքլի լավագույն դերասանուհի»- Լիլի Քոլինզ 
* 2017 - «AARP Movies for Grownups Award» մրցանակ
** «Լավագույն դերասան» կատեգորիայի անվանակարգ - Ուորեն Բիթի
** «Best Time Capsule» կատեգորիայի անվանակարգ
* 2017 - Премия «Alliance of Women Film Journalists» մրցանակ տարիքային մեծ տարբերությամբ լավագույն զույգի համար ՝ Լիլի Քոլինզ և Ուորեն Բիթի
* 2017 — Ջորջիայի կինոքննադատների ասոցիացիայի մրցանակ լավագույն երգի համար- «The Rules Don’t Apply»
* 2017 - «Hollywood Film Awards» մրցանակ։
** տարվա հագուստի նկարիչ- Ալբերտ Վոլսկի
** Հոլիվուդի նորեկ - Լիլի Քոլինզ

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2016 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր մահվան մասին
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1964 թվականին
Կատեգորիա:Ֆիլմեր, որոնց գործողությունները տեղի են ունենում 1958 թվականին
Կատեգորիա:Dune Entertainment ֆիլմեր
Գրագողություն Վիքիպեդիայից

Վիքիպեդիա առցանց հանրագիտարանի հեղինակները արտոնագրում են իրենց ներկայացրած բովանդակությունը Creative Commons արտոնագրերի ներքո, որը թույլ է տալիս կրկնակի օգտագործումն այնքան ժամանակ, քանի դեռ տրվում է վերագրումը։ Սակայն որոշ դեպքեր են եղել, երբ մարդիկ չեն տվել անհրաժեշտ վերագրումը և փորձել են Վիքիպեդիայից նյութը ներկայացնել որպես իրենց սեփական աշխատանք։ Նման գրագողությունը Creative Commons-ի արտոնագրերի խախտում է, և երբ դա հայտնաբերվում է, այն կարող է մասնագիտական պատժամիջոցների կամ իրավական խնդիրների պատճառ դառնալ։

Կրթական հաստատություններում ուսանողները երբեմն կրկնօրինակում են Վիքիպեդիայի բովանդակությունը դասի առաջադրանքների կատարման համար։ 2011 թվականին Turnitin-ի կողմից անցկացված ուսումնասիրությունը պարզել է, որ Վիքիպեդիան եղել է միջնակարգ և բարձրագույն ուսումնական հաստատությունների ուսանողների կողմից առավել պատճենահանված կայքը։

## Ուշագրավ օրինակներ
Հաստատվել է, որ շատ նշանավոր անձինք և հաստատություններ գրագողություն են արել Վիքիպեդիայից։
*Քրիս Անդերսոն
*Ջիլ Բիալոսկի
*Մոնիկա Քրոուլի
*Ջեյն Գուդոլլ
*Միշել Ուելբեք
*Բենի Ջոնսոն
*Ջոն Մաքքեյն
*Օքսֆորդի համալսարանի հրատարակչություն
*Ռենդ Փոլ
*«Պենտագոն»
*Ջերոնիմո Վարգաս Այնյաս
*Ալեխանդրո Զաերա-Պոլո
*Օկայամա (պրեֆեկտուրա)
*Հինգ աստղերի շարժում (Իտալական կուսակցություն)
*Փիթեր Շվայցերի «Գաղտնի կայսրություններ» գիրք
*Սինիշա Մալի՝ Սերբիայի ֆինանսների նախարար, որին Բելգրադի համալսարանը մերկացրել է իր դոկտորական ատենախոսության գրագողության մեջ
*Համացանցի հետազոտությունների գործակալություն

## Ծանոթագրություններ

Կատեգորիա:Գրագողություն
Կատեգորիա:Վիքիպեդիա
Գուգլ և Վիքիպեդիա

[thumb|[Գուգլ (ընկերություն)|Գուգլի և Վիքիմեդիայի միջև տարբեր նախագծերի ներկայացում Մարաքեշում WikiArabia 2019 կոնֆերանսի ժամանակ (արաբերեն):]]
**Գուգլի և Վիքիմեդիայի** միջև հարաբերությունները սկզբում մրցակցության բնույթ էին կրում Գուգլի կողմից Knol-ի ներկայացմամբ։ Սակայն ավելի ուշ Գուգլը սկսել է վստահել Վիքիպեդիային YouTube-ում ապատեղեկատվության տարածման խնդիրը լուծելու և տեղեկատվություն փնտրողներին այն տրամադրելու համար։

## Պատմություն
2007 թվականին Գուգլը ներկայացրել է Knol հանրագիտարանը՝ օգտատիրական բովանդակությամբ։ Տարբեր լրատվամիջոցներ նշել են, որ այս ապրանքը նման է Վիքիպեդիային և այն անվանել են Վիքիպեդիայի մրցակից։

2008 թվականին տարբեր լրատվական աղբյուրներ հաղորդել են, որ Վիքիպեդիայի թրաֆիկի մեծ մասը գալիս է Գուգլ որոնողական համակարգից։

2010 թվականի փետրվարին Գուգլ ընկերությունը Վիքիմեդիա հիմնադրամին տրամադրել է 2,000,000 ԱՄՆ դոլարի չափով առաջին դրամաշնորհը։ Գուգլի հիմնադիր Սերգեյ Բրինը մեկնաբանել է, որ «Վիքիպեդիան համացանցի մեծագույն հաղթանակներից մեկն է»։

2018 թվականի մարտին ՅուԹյուբը հայտարարել է, որ Վիքիպեդիայից տեղեկատվություն է օգտագործելու իր հարթակի վրա տեսանյութերում ապատեղեկատվության տարածման խնդիրը լուծելու համար։

2019 թվականի հունվարին Գուգլը 3 միլիոն դոլար է նվիրաբերել Վիքիմեդիա Հիմնադրամին։

2012 թվականի մայիսին Գուգլը «knowledge graph» անվանմամբ ֆունկցիա է ավելացրել՝ որոնողական համակարգի արդյունքները բարելավելու համար։ Knowledge Grap-ից ստացված տեղեկատվությունը ներկայացված է ուղղանկյունի տեսքով, որը Գուգլն անվանել է «գիտելիքների վահանակ» () և գտնվում է որոնման արդյունքներից աջ (բջջային սարքի դեպքում՝ վերևում)։ Այս տեղեկաքարտում ներկայացված տեղեկատվության մեծ ծավալը վերցված է Վիքիպեդիայից, ինչպես նաև ԿՀՎ-ի համաշխարհային փաստագրական ժողովածուից և Վիքիտվյալներից։

## Տես նաև
* Գրագողություն Վիքիպեդիայից

## Ծանոթագրություններ

Կատեգորիա:Գուգլ
Կատեգորիա:Վիքիմեդիա
Կատեգորիա:Վիքիպեդիա
Art+Feminism

**Արվեստ և ֆեմինիզմ** (, ոճավորվում է որպես **Art+Feminism**), կին արվեստագետների մասին Վիքիպեդիայում բովանդակություն ավելացնելու համար կազմակերպվող ամենամյա համաշխարհային խմբագրաթոն։ Շան Էվանսի, Ժաքլին Մեյբիի, Մայքլ Մանդիբերգի և Լորել Փթակի հիմնադրած նախագիծը նկարագրվում է որպես «Զանգվածային բազմազգ փորձ` շտկելու կայուն կողմնակալությունը Վիքիպեդիայում, որն անհամաչափորեն գրված է տղամարդկանց կողմից և նրանց մասին»։

2014 թվականին Art+Feminism-ի ներածական արշավին մասնակցել է 600 կամավոր 30 առանձին միջոցառումներում։ Հաջորդ տարի 1300 կամավոր մասնակցել է 4 մայրցամաքի 17 երկրների 70 միջոցառումներին։

## Հիմնադրում
thumb|left|Շան Էվանս, ՄաքՔենզի Մաք, Մայքլ Մանդիբերգ և Ժաքլին Մեյբի (ձախից աջ)։

Art+Feminism-ը սկսվել է այն ժամանակ, երբ Արտսթորի () գրադարանավար Շան Էվանսը կանանց և արվեստի նախագիծ էր մշակում Հյուսիսային Ամերիկայի արվեստի գրադարանների միության համար ()։ Էվանսը խոսել է իր գործընկեր և վարիչ Ժաքլին Մեյբիի հետ, որը տպավորված էր Վիքիպեդիայի մասնակիցների կողմից խմբագրատոնի կազմակերպմամբ՝ ի հիշատակ Ադա Լավլեյսի։ Մեյբին խոսել է Նյու Յորքի քաղաքային համալսարանի պրոֆեսոր Մայքլ Մանդիբերգի հետ, որը Վիքիպեդիան ներառել է դասարանի շրջանակներում ուսուցման մեջ։ Մանդիբերգն իր հերթին խոսել է Այբիմ () արվեստի և տեխնոլոգիաների ոչ առևտրային կազմակերպության աշխատակից Լորել Փթակի հետ, որը համաձայնել է օգնել ծրագրել միջոցառումը։ Այնուհետև թիմին միացել են տեղի վիքիպեդիստներ Դորոթի Հովարդը՝ վիքիպեդիստ ռեզիդենտը, որն այդ ժամանակ աշխատել է Նյու Յորքի Մետրոպոլիտեն գրադարանային խորհրդում, և Ռիչաչդ Նիփելը, որն այդ ժամանակ Նյու Յորքի Վիքիմեդիայի միջոցով ներկայացնում էր Վիքիպեդիայի մասնակիցների տեղական բաժինը։

Art+Feminism նախագծի ստեղծման պատճառներից մեկը ԶԼՄ-ներում Վիքիպեդիայի կատալոգացման համակարգի բացասական լուսաբանման արձագանքն էր։ Նախագիծը շարունակում է լրացնել Վիքիպեդիայի բովանդակության բացերը և ավելացնել կին մասնակիցների թիվը։ Վիքիպեդիայում կենսագրությունների միայն 17 տոկոսն է նվիրված կանանց, և խմբագիրների միայն 15 տոկոսն են կանայք։ 2018 թվականին ՄաքՔենզի Մաքը նշանակվել է Art+Feminism տնօրեն։

## Միջոցառումներ
Միացյալ Նահանգներից դուրս 2015 թվականի միջոցառումը լուսաբանվել է այնպիսի երկրների ԶԼՄ-ներում, ինչպիսիք են Ավստրալիան, Կանադան, Կամբոջան, Հնդկաստանը, Նոր Զելանդիան և Շոտլանդիան։ Միացյալ Նահանգների ներսում միջոցառումը լուսաբանվել է Նյու Յորքի, ինչպես նաև Կալիֆոռնիայի, Կանզասի, Փենսիլվանիայի, Տեխասի և Արևմտյան Վիրջինիայի առաջատար լրատվամիջոցների կողմից։
[thumb|right|Տեսահոլովակ Նյու Յորքի [Ժամանակակից արվեստի թանգարան (Նյու Յորք)|ժամանակակից արվեստի թանգարանում տեղի ունեցած Art+Feminism խմբագրատոնից, 2015]]

## Ընդունելություն
Խմբագրման միջոցառումների մասնակիցների կողմից ներկայացված բովանդակությունը դիտարկվում է Վիքիպեդիայի համակարգող ֆորումում։

2014 թվականի նոյեմբերին Foreign Policy ամսագիրն անվանել է Էվանսին, Մեյբիին, Մանդիբերգին, Ռիչարդ Նիփելին, Դորոթի Հովարդին և Փթակին Վիքիպեդիայում գենդերային նախապաշարմունքների խնդրի լուծման համար «գլոբալ մտածողներ»։

## Տես նաև
* Ֆեմինիստական արվեստ

## Ծանոթագրություններ

## Արտաքին հղումներ
* Պաշտոնական կայք
* Art+Feminism-ը Վիքիհավաքներում
* 
* 

Կատեգորիա:2014 հիմնադրումներ
Կատեգորիա:Art+Feminism արշավ
Կատեգորիա:Կին և արվեստ
Կատեգորիա:Վիքիպեդիա
Կատեգորիա:Ֆեմինիզմ
Ատալյա Շվարց

**Ատալյա Շվարց** (, ), դանիացի գրող, լրագրող և լուսավորիչ։ Հայտնի է նաև *Hieronymus* կեղծանունով։

## Կենսագրություն
Ատալյա Շվարցը ծնվել է Կոպենհագենում, 1821 թվականին, մայոր Կլաուս Կոնրադ Շվարցի և Կարեն Ռասմին Բագգսենի ընտանիքում։ Ունեցել է մեկ եղբայր և չորս քույր, ովքեր ապրել են ապահով ընտանիքում, հաճախել դպրոց և զբաղվել ինքնակրթությամբ։ Ատալյան սովորել է *Frk. Lindes Institut*-ում և լինելով ավագը, ստանձնել է ավելի փոքր երեխաների կրթությունը, երբ հայրը նախ տեղափոխվել է Ֆրեդերիկսհավն, այնուհետև՝ Ալբորգ։ 1843 թվականին նա բացել է ոչ մեծ դպրոց աղջիկների համար։

1847 թվականին Ատալյան վերադարձել է Կոպենհագեն, անցել ուսուցչական դասընթացներ և ստացել դիպլոմ։ Մինչև 1853 թվականը նա ղեկավարել է աղջիկների դպրոցը, այնուհետև սկսել հրատարակել դպրոցական դասագրքեր և ձեռնարկներ, մանկապատանեկան գեղարվեստական գրքեր և հոդվածներ տեղական հրատարակություններում։ 1866 թվականին ստացել է *Det anckerske Legat* կրթաթոշակ, որն օգտագործել է Մեծ Բրիտանիա, Նիդեռլանդներ և Բելգիա կրթական ուղևորությունների համար։

Ատալյայի հետաքրքրությունների շրջանակն ընդգրկել է աղջիկների կրթությունը։ Նա հրատարակել է դանիերեն դասագրքեր` *Dansk Sproglære*-ը և մի շարք այլ դասագրքեր, որտեղ շեշտը դրել է լեզվի վրա, այլ ոչ թե գրականության։ Նա ստեղծագործել է նաև գեղարվեստական գրականության ասպարեզում, որոնք հետագայում թարգմանվել են շվեդերեն և գերմաներեն։ Առավել հայտնի են նրա կարճ պատմվածքները` *Livsbilleder* («Նկարներ կյանքից»), որի առաջին հատորը լույս է տեսել 1852 թվականին։ Գրել է *Ruth* պիեսը, որը 1854 թվականին բեմադրվել է Դանիայի թագավորական թատրոնի բեմում, իսկ գլխավոր դերում հանդես է եկել Յոհաննա Հեյբերգը։

Ատալյան հետաքրքրվել է նաև քաղաքականությամբ, *Hieronymusо* կեղծանունով հրատարակել է փոքրիկ գրքեր` *Betragtninger over den grasserende Emancipationsfeber* («Դատողություններ աճող տագնապի և տապի մասին») և *En Contravisite hos Clara Raphael* («Փոխադարձ այց Կլարա Ռաֆայելին»), որում  քննադատել է Մատիլդյուբիգերին։ Իր իսկական անվան տակ նա քննադատել է դանիական դպրոցների թերությունները։ Գրել է նաև Մեծ Բրիտանիայում, Նիդեռլանդներում և Բելգիայում մարմնավաճառների կյանքի մասին։

Որպես թատերական քննադատ՝ Ատալյան հոդվածներ է հրապարակել *Berlingske* օրաթերթում և պարբերաբար հոդվածներ է տպագրել Մեյր Գոլդշմիդտի կողմից հրատարակվող ամսագրերում։

Ատալյա Շվարցը կյանքից հեռացել է 1871 թվականին՝ 50 տարեկան հասակում։

## Ծանոթագրություններ

## Արտաքին հղումներ
* Athalia Schwartz (1821 - 1871) Schwartz, Athalia Theophilia
* Athalia Schwartz
* 

Կատեգորիա:Գրական կեղծանուններով հայտնի հեղինակներ
Կատեգորիա:Գրողներ Կոպենհագենից
Կատեգորիա:Դանիացի լրագրողներ
Կատեգորիա:Դանիացի կին գրողներ
Կատեգորիա:Դանիացի կին դրամատուրգներ
Կատեգորիա:Դանիացի վիպասաններ
Կատեգորիա:Լուսավորիչներ
Կատեգորիա:Կին լրագրողներ
Էդուարդո Չիլիդա

**Էդուարդո Չիլիդա** (, բասկ․՝  Eduardo Txillida Juantegi, ), իսպանացի բասկ քանդակագործ, գծանկարիչ, գրքեր նկարազարդող։

## Կենսագրություն
Էդուարդո Չիլիդան ծնվել և մեծացել է Բասկերի երկրում։ Նա մեծացել է իր տատիկին ու պապիկին պատկանող Բիարրից հյուրանոցի կողքին։ Երիտասարդ տարիներին հրապուրվել է ֆուտբոլով, եղել է դարպասապահ, բայց ծնկի ծանր վնասվածքից հետո ստիպված է եղել թողել սպորտը։

## Գործունեություն
1943-1947 թվականներին Էդուարդո Չիլիդան Մադրիդում ճարտարապետություն է ուսումնասիրել։ 1948-1951 թվականներին նա բնակվել է Փարիզում, որտեղ բացել է իր առաջին ստուդիան, ուսումնասիրել է Արխաիկ հունական ճարտարապետական պլաստիկան և սկսել է զբաղվել քանդակագործությամբ։ Ծանոթացել է Բրանկուզիի, Ջակոմետտիի հետ, նրա աշխատանքները արժանացել են Գաստոն Բաշլյարի ուշադրությանը։

1950 թվականին Էդուարդո Չիլիդան ամուսնացել է Պիլար Բելզունսեի հետ։ 1959 թվականին վերադարձել է Սան-Սեբաստիան, որտեղ 78 տարեկան հասակում մահացել է իր տանը։

## Աշխատանքներ
Չիլիդայի մոնումենտալ աբստրակտ կոմպոզիցիաները հիմանականում երկաթից են, զուգորդվելով գրաֆիկայով, թերթային կոլաժներով։ Նա նկարազարդել է Անդրե Ֆրենոյի, Սիորանի և ուրիշների գրքերը։

## Չիլիդա Լեկու թանգարան
1980-ական թվականների սկզբներին Էռնանիում, Սան-Սեբաստիանի մոտակայքում, Չիլիդան և նրա կինը գնել են 16-րդ դարի շինություն ունեցող բասկական ֆերմա և նրան հարող հողատարածքները, որպեսզի ստեղծեն մշտական տեղ իրենց աշխատանքները բնական միջավայրում ցուցադրելու համար։ Բաց երկնքի տակ թանգարանը, ուր այցելուները կարող էին շրջել քանդակների միջև, բացվել է 1990-ական թվականներին և անվանվել է «Չիլիդա Լեկու» (բասկերենով նշանակում է «վայր»)։ Այդ այգում է գտնվում նաև Չիլիդայի գերեզմանը։

2011 թվականին թանգարանը փակվել է, բայց վերաբացվել է 2019 թվականին «Hauser & Wirth» շվեդական ժամանակակից արվեստների պատկերասրահի օգնությամբ։

## Մրցանակներ
* 1958 թվականին Էդուարդո Չիլիդան եղել է Եվրոպական Նկարչական Ակադենիայի պատվավոր անդամ, ներկայացրել է Իսպանիան Վենետիկի բիենալեում
* 1960 թվականին-Կանդինսկու մրցանակի դափնեկիր
* 1964 թվականին-Կարնեգի մրցանակ
* 1966 թվականին-Վիլհելմ Լեմբրուկի մրցանակ և Հյուսիսային Հռենոս-Վեսթֆալիայի տարածքների մրցանակ
* 1984-1985 թվականներին-Վոլֆի մրցանակ
* 1987 թվականին-Աստուրիայի արքայադստեր մրցանակ
* 1991 թվականին-Ճապոնիայի Կայսերական Մրցանակ

## Պատկերասրահ

Պատկեր:Chillida-Leku.jpg|Տունը Չիլիդա ԼեկայումԷռնանի (քաղաք), Գիպուսկոա
Պատկեր:Chillida - Buscando la luz IV.tif|Փնտրում եմ լույսը(*Buscando la luz*)
Պատկեր:Peine vientos 2.jpg|Քամիների փոցխ(*Peine vientos*) 
Պատկեր:Chillida-Gijón.jpg|Հորիզոնի գովքԽիխոն, Իսպանիա                                            
Պատկեր:102 Topos V, de Chillida, pl. del Rei.jpg|Տոպոս V, Բարսելոնա


## Ծանոթագրություններ

Կատեգորիա:Արվեստի և գիտության ոլորտում ունեցած վաստակի շքանշանակիրներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Իսպանացի փորագրիչներ
Կատեգորիա:Իսպանացի քանդակագործներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանացի տղամարդ ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Իսպանացի գրաֆիկներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Իսպանացի արվեստագետներ
Vue.js

**Vue.js**, JavaScript ֆրեյմորք բաց ներքին կոդով, որը նախատեսված է օգտատիրոջ միջերես մշակելու համար։  Հեշտ է ինտեգրվում է նախագծերում, որոնք օգտագործում են այլ JavaScript գրադարաններ։ Սա կարող է աշխատել, ինչպես վեբ-ֆրեյմորք մեկ էջանոց հավելվածների մշակման համար։

## Պատմություն
2013 թվականին Google աշխատակիցներից Էվան Յուն, աշխատում էր նախագծերից մեկի վրա, եկավ այն եզրահանգման, որ չկան պատրաստի լուծումներ վեբ հավելվածների բարդ միջերեսի արագ մշակման համար․ այս շրջանում React-ը դեռ գտնվում էր մշակման վաղ շրջանում, հիմնական գործիքները բարդ ֆրեյմորքերն էին, ինչպիսին է AngularJS կամ Backbone.js-ը։ Այս խնդրի լուծման համար Յուն սկսեց Vue.js-ի մշակումը, որը պահպանելով պարզությունը, ոչ միայն օգտակար եղավ պրոտոտիպերի հետ աշխատելու համար, այլև ամբողջական մշակման համար։

2015 թվականի հոկտեմբերին թողարկվեց գրադարանի 1․0 տարբերակը, իկ արդեն 2016 թվականի սեպտեմբերին 2․0 տարբերակը։

## Բնութագիր
Vue.js-ը օժտված է աստիճանաբար ադապտացվող ճարտարապետություն։ Հիմանական գրադարնը կենտրոնացված է միայն դիտման շերտի վրա։ Ֆունկցիաների ընդլայնման համար անհրաժեշտ է պաշտոնապես աջակցվող գրադարանների աջակցում և փաթեթներ ինչպիսին է՝ Nuxt.js-ը, որը համարվում է ամենահայտի լուծումը։

Vue.js-ը թույլ է ընդլայնել HTML կոդը, HTML ատրիբուտնների միջոցով։

### Կոդի օրինակ
Vue.component('button-clicked', {
   props: [ "initialCount" ],
   data: () => ({
     count: 0,
   }),
   te mplate: `Clicked  times`,
   computed: {
     countTimesTwo() {
        return this.count * 2;
     }
   },
   watch: {
     count(newValue, oldValue) {
       console.log(`The value of count is changed from ${oldValue} to ${newValue}.`);
     }
   },
   methods: {
      onClick() {
         this.count += 1;
     }
   },
   mounted() {
     this.count = this.initialCount;
   }
  });

 new Vue({
   el: '#tuto',
 });

## Ծանոթագրություններ

## Գրականություն
* 
* 
* 

## Արտաքին հղումներ
* 
* Getting Started With Vue.js 

Կատեգորիա:2014 համակարգիչներին առնչվող հայտնություններ
Կատեգորիա:JavaScript
Կատեգորիա:JavaScript գրադարաններ
Կատեգորիա:Ազատ ծրագրային ապահովում
Կատեգորիա:Ծրագրային գրադարաններ
Կատեգորիա:Հաշվարկում
Մարիոն Ջոնս

**Մարիոն Ջոնս** կամ **Մարիոն Ջոնս-Թոմսոն**  (Marion Lois Jones-Thompson ), ամերիկացի թեթև աթլետիկուհի, սպրինտի (կարճ տարածության մրցավազք) և երկար ցատկի վարպետ։

## Կենսագրություն
Մարիոն Ջոնսն ունի երկքաղաքացիություն. Ամերիկայի և Բելիզի քաղաքացի է, Մարիոնի մայրը արմատներով Բելիզից է։ 1988 թվականի հոկտեմբերի 3-ին Ջոնսն ամուսնացել է ամերիկացի ձեռնագնդորդ Սի Ջեյ Խանտերի հետ, իսկ 2002 թվականին նրանք ամուսնալուծվել են։ 2003 թվականի հունիսի 28-ին Ջոնսը հայտնի ամերիկացի սպրինտեր Թիմ Մոնտգոմերիից որդի է ունեցել։

2007 թվականի փետրվարի 24-ին Մարիոն Ջոնսն ամուսնացել է բարբադոսցի սպրինտեր Օբադել Թոմսոնի հետ։ Նրանք ունեն երկու երեխա. որդի, որը ծնվել է 2007 թվականի հուլիսին և դուստր, որը ծնվել է 2009 թվականի հունիսին։

## Նվաճումներ
Մարիոն Ջոնսը 2000 թվականի Օլիմպիական խաղերի ժամանակ նվաճել է երեք ոսկե և երկու բրոնզե մեդալ, որոնցից զրկվել է, քանի որ 2007 թվականին ապացուցվել է, որ նա մրցումներից առաջ կանխամտածված դոպինգ է ընդունել։ 2008 թվականին դատապարտվել է իր սկանդալային դոպինգի վերաբերյալ կեղծ վկայություն տալու համար։

## Սպորտային գործունեություն
Ջոնսը 2010 թվականի մարտի 10-ին Թալսա քաղաքի «Crowne Plaza» հյուրանոցում ներկայացվել է որպես *Dallas Wings* կանանց բասկետբոլի ազգային ասոցացիայի ակումբի բասկետբոլիստ։ 2011 թվականի մարտի 10-ին լքել է թիմը՝ ունենալով 47 հանդիպում (միջին հաշվով յուրաքանչյուր խաղի համար վաստակելով 2,6 միավոր և 1,3 մոտեցում)։

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Ամերիկացի բասկետբոլիստներ
Կատեգորիա:Ամերիկացի բասկետբոլիստուհիներ
Միքայել Ալիխանյան

**Միքայել Ալիխանյան** (), հայ դերասան, ռեժիսոր։

## Կենսագրություն
Միքայել Ալիխանյանը ծնվել է 1886 թվականին, Վրաստանի Բաթում քաղաքում։ Նախնական կրթությունն ստացել է ծննդավայրում, այստեղ էլ սկսել է անել բեմական կյանքի առաջին քայլերը։ Սովորել է Թիֆլիսի Սոֆիա Դոլուխանյանի դրամատիկական կուրսում։ Խաղացել է մի շարք թատերախմբերում, մասնակցել է տարբեր հյուրախաղերի։

Ալիխանյանը զոհ է դարձել 1937 թվականի բռնաճնշումներին։

## Ստեղծագործական կյանք
1902 թվականից որպես դերասան և ռեժիսոր սկսել է աշխատել Բաթումի թատրոնում։ Ալիխանյանը մասնագիտացվել է Թիֆլիսում,  Սոֆիա Դոլուխանյանի դրամատիկական կուրսերում։ Մասնակցելով Սիրանույշի երևանյան հյուրախաղերին` 1903 թվականին դերասանը խաղացել է Հորացիոյի դերը։ 1908-1909 թվականներին Բաթումի թատրոնում խաղացել է մի շարք դրամատիկական դերեր։

1908-1909 թվականներին Ալիխանյանը հյուրախաղերի է գնացել Արևմտյան Հայաստան-Թուրքիա և Իրան` Աբելյան-Արմենյան թատերախմբի հետ միասին։ Դերասանի բեմական կյանքի մեծ մասն անցել է անդրկովկասյան քաղաքներում և ծննդավայր Բաթումում։

1921 թվականին Պոլսից Ալիխանյանը Վ. Փափազյանի թատերախմբի հետ վերադարձել է Բաթում, որոշ ժամանակ այնտեղ աշխատելուց հետո մեկնել է Թիֆլիս։

Աբելյանի թատերախմբի հետ ելույթներով հանդես է եկել Հյուսիսային Կովկասի տարբեր քաղաքներում։ 1928-1929 թվականներին որպես դերասան և տեխնիկական ռեժիսոր աշխատել է Թիֆլիսի հայպետթատրոնում։

### Դերեր
* «Համլետ»` Հորացիո
* «Եվգինե»` Գաբրո Ազարյան
* «Վանյուշինի զավակները»` Ալեքսեյ
* «Ավազակներ»` Շպիգելբերգ
* «Պատվի համար»` Բագրատ
* «Մարվող ճրագներ»` Ներսես
* «Խաչագողի հիշատակարանը»` Քավոր Պետրոս

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
Ալլան Շուլման

**Կարլ Ալլան (Վալդեմար) Շուլման** (, ), ֆինն ճարտարապետ, ով ստեղծագործել է հյուսիսային մոդեռն ոճով։

## Կենսագրություն
1889 թվականին ավարտել է Հելսինկիի պոլիտեխնիկական ուսումնարանը։ Աշխատել է Արգենտինայում, Գերմանիայում, Հոլանդիայում, Դանիայում և Շվեդիայում։ 1899 թվականին վերադառնալով իր հայրենիք՝ պատվեր է ստացել Խալիլա առողջարանի կառուցման համար (այժմ ՝ «Սոսնովի Բոր» առողջարան)։ 1906-1932 թվականներին Շուլմանն աշխատել է որպես Վիբորգի գավառական ճարտարապետ։ Այդ տարիների ընթացքում նա Վիբորգի համար նախագծել է տասից ավելի բազմաբնակարան շենքեր` ազգային ռոմանտիզմի ոճով։ Նա նաև նախագծել է շենքեր Տերիոկիում (Զելենոգորսկ) և Կուոկկալում (Ռեպինո)։

Եղել է Ֆինլանդիայի ճարտարապետների միության և Նկարիչների միության Վիբորգի մասնաճյուղի անդամ։ Հանդես է եկել նաև որպես պրոֆեսիոնալ երաժիշտ-դիրիժոր։ Շուլմանի ղեկավարությամբ երգչախմբերը հաջողությամբ հանդես են եկել Սանկտ Պետերբուրգում, Ֆինլանդիայում և արտասահմանում։

## Կառույցներ
thumb|left|300px|«Հյակլիի, Լալլուկկայի և Կ. °» ընկերության նախկին առևտրային տունը, 1906)
Շուլմանը Սավոնլիննա մերձակայքում գտնվող Ռաուխալինայի դաստակերտի նախագծի հեղինակն է։ «Հյակլիի, Լալլուկկայի և Կ. °»  տան դիմաց գտնվում է նախկին «Ռաուխա» հյուրանոցի եռանկյունաձև հատակագծի շենքը, որը կառուցվել է 1904 թվականին Շուլմանի նախագծով վաճառական Ֆ. Վորոբյովի համար։

Մոդեռն ոճով կառուցվել է երկու տուն, որոնք ձևավորում էին Վիբորգի Կարմիր ջրհորի հրապարակի մուտքը, «Օտսո» բաժնետիրական ընկերության նախկին գրասենյակն ու բնակարանները (1903) և «Արինա» ընկերության շենքը, ներկայումս բնակելի շենքեր։ Շուլմանի հայտնի գործերից են` վաճառական Դ. Մարկելովի նախկին բնակելի շենքը (Տորկելինկատու, 6, այժմ՝ Լենինի պողոտա), այժմ` գրախանութ (1903) և համանման ոճի բնակելի շենք Ագրիկոլանկատուի (Պուշկինսկայա) 6 (1902) հասցեում։ Շուլմանի նախագծով 1904 թվականին Սանկտ Պետերբուրգում կառուցվել է Ի. Վ. Բեսսերի տունը (այժմ ՝ Վլադիմիրսկու պողոտա, 19)։ Ավելի ուշ կառուցված շենքերում ճարտարապետը շեղվել է ազգային ռոմանտիզմի սկզբունքներից։ Դրա օրինակն է 5-հարկանի շենքը Լենինգրադյան պողոտայում, 9 (1909) և նախկին համատեղ կրթության դպրոցը (այժմ` թիվ 11 միջնակարգ դպրոց, Դպրոցական հրապարակ, 5)։

## Ծանոթագրություններ

## Արտաքին հղումներ
* Аллан Шульман
* Шульман Аллан Карл Вольдемар (1863—1937), архитектор 

Կատեգորիա:Ֆինն ճարտարապետներ
Կատեգորիա:Վիբորգի ճարտարապետներ
Ամյունտաս I Մակեդոնացի

**Ամյունտաս I** (, մոտ մ․թ․ա․ 540-498), եղել է Հին Մակեդոնիայի արքան (մ․թ․ա․ 540 – 512/511 թվականներ), իսկ դրանից հետո Դարեհ I-ի վասալական իշխանության՝ Աքեմենյան Մակեդոնիայի կառավրիչը (մ․թ․ա․ 512/511-ից մինչև իր մահ՝ մ․թ․ա․ 498 թվական)։ Նա Ալկետաս I-ի որդին էր և Ալեքսանդր I-ի հայրը։

Ամյունտասը մ․թ․ա․ 512/511 թվականներից ի վեր Դարեհ I-ի վասալն էր։ Նա Դարեհի ուղարկած դեսպանին՝ Մեգաբազոսին, տվել է «հող և ջուր», ինչը խորհրդանշում է հպատակեցում Աքեմենյան տիրակալին։ Ամյունտասը, ընդունելով նրանց պահանջը, ճոխ խնջույք է կազմակերպել։ Շուտով պարսիկ դեսպանները, գինուց հարբած, պահանջում, որ խնջույքը շարունակվի իրենց՝ պարսիկների ավանդույթներով՝ այսինքն կանայք գան խնջույքի։ Ամյունտասը փոքր-ինչ զայրանում է և հայտնում, որ իրենց ավանդույթներն այդպիսին չեն, սակայն քանի որ պարսիկներն են իրենց տիրակալները, ապա նա կկատարի դեսպանների պահանջը։ Երբ կանայք գալիս են և նստում նրանց դիմաց, պարսիկները բողոքում են՝ պահանջելով, որ նրանք նստեն իրենց կողքին։ Երբ այդ պահանջը նույնպես կատարվում է, պարսիկները սկսում են բռնել նրանց ստինքներից և նույնիսկ փորձել համբուրել։ Տեսնելով այս ամենը՝ Ամյունտասի որդին՝ Ալեքսանդրը, որն այդժամ երիտասարդ էր, չի դիմանում զայրույթին և իր հորը խնդրում է հեռանալ խնջույքից՝ ասելով․ *«Հա՛յր, դու հարմարվիր քո տարիքին, գնա հանգստացիր և մի շարունակիր խմելը։ Ես կմնամ այստեղ և հյուրերին կտրամադրեմ անհրաժեշտ ամեն ինչ»*։ Երբ նրա հայրը հեռանում է, Ալեքսանդրը կանանց ուղարկում է իրենց կացարաններ և նրանց փոխարեն խնջույքի բերում զինված, կանանց հագուստներ հագած անմորուս տղամարդկանց, որոնք էլ սպանում են պարսիկներին։ Երբ պարսիկները սկսում են փնտրել իրենց կորած դեսպաններին և ուղարկում են Բուբարեսին, Ալեքսանդրը այս սպանությունները կոծկելու համար մեծ գումարով կաշառում է նրան և կնության տալիս իր քրոջը՝ Գյուգայային։

Կարելի է ասել, որ Մակեդոնիայի պատմությունը սկսվել է Ամյունտասի կառավարմամբ։ Նա առաջինն էր Մակեդոնիայի կառավարիչներից, որը դիվանագիտական կապեր է հաստատել այլ իշխանությունների հետ։ Մասնավորապես, նա Հիպպիաս Աթենացի տիրանի հետ միասին մտել է միության մեջ, և երբ Հիպպիասը դուրս վռնդվեց Աթենքից, նա վերջինիս առաջարկեց Մակեդոնական ծովածոցի մոտ գտնվող Անթեմուսի տարածքը՝ փորձելով օգուտ քաղել հույների միջշրջանային բախումներից։ Հիպպիասը մերժում է այդ, ինչպես նաև Այոլկոս քաղաքի առաջարկությունները, քանի որ Ամյունտասը հավանաբար չէր տիրապետում Անթեմուսի տարածքին, այլ առաջարկում էր միայն Հիպպիա հետ համատեղ օկուպացիայի ծրագիր։

## Ծանոթագրություններ

## Աղբյուրներ
*Հերոդոտոս v. 17, 94
*Justin, vii. 2
*Thucydides, ii. 100
*Pausanias, ix. 40

 
 

Կատեգորիա:Արգեադոսների հարստություն
Կատեգորիա:Հին մակեդոնացիներ
Կատեգորիա:Մակեդոնացի թագավորներ
Կատեգորիա:Մ․թ․ա․ 498 մահեր
Նիտերոյ

**Նիտերոյ** (պորտուգալերեն՝ **Niterói**. , ), քաղաք և համայնք Բրազիլիայի Ռիո դե Ժանեյրո նահանգում, Գուանաբարա ծովածոցի ափին։ Ռիո դե Ժանեյրոյի մետրոպոլիսային տարածքի բաղկացուցիչ մասն է։ 1834-1894 և 1903-1975 թթ. եղել է նահանգի վարչական կենտրոնը։ Զբաղեցնում է 129,375 քառակուսի կիլոմետր տարածք։ 2018 թվականի տվյալներով բնակչության թվաքանակը եղել է  511,786. այս ցուցանիշով նահանգում գրավում է հինգերորդ, իսկ մարդկային զարգացման ինդեքսով՝ առաջին տեղը Individually, it is the second municipality with the highest average monthly household income per capita in Brazil: Բացի այդ, կրթությանն առնչվող ցուցանիշներով տասներեքերորդն է ամբողջ Բրազիլիայում։ Նիտերոյին տրվել են *Nikity*, *Nicki City*, *Cidade Sorriso* («Ժպիտ քաղաք») մականունները։

2011 թվականի հունիսին *Getulio Vargas Foundation*-ի իրականացրած ուսումնասիրությունների արդյունքներով Նիտերոյը դասակարգվել է որպես Բրազիլիայի ամենահարուստ քաղաք, որի բնակչության 55.7%-ն ընդգրկված են A դասի, 85.9%-ը՝ A և B դասերի B մեջ։ Քաղաքը Ռիո դե Ժանեյրո նահանգի ֆինանսական, առևտրային և արդյունաբերական գլխավոր կենտրոններից է և գործարարության համար ամենաբարենպաստ պայմաններ ապահովող բրազիլական լավագույն 100 քաղաքների ցանկում զբաղեցնում է 12-րդ տեղը։

Նիտերոյը 1573 թվականի նոյեմբերի 22-ին հիմնադրել է տուպի հնդկացիական ցեղի առաջնորդ Արարիբոյան, որին հետագայում բռնությամբ դավանափոխ են արել, դարձրել կաթոլիկ և ի պատիվ պորտուգալացի ծովագնաց-հետազոտող Մարտին Աֆոնսու դե Սոուզայի վերանվանել են Մարտին Աֆոնսու։ Այսպիսով՝ Նիտեռոյը բրազիլական միակ քաղաքն է, որ հիմնադրվել է տեղաբնիկների կողմից։

Համայնքի սահմանագծի ներսում է ընկած 1991 թվականին ստեղծված *Serra da Tiririca* ազգային պարկի շուրջ 2400 հեկտարը։

## Պատմություն
Քաղաքը հիմնադրվել է 1573 թվականի նոյեմբերի 22-ին։

## Աշխարհագրություն
Գտնվում է Գուանաբարա ծոցի մուտքի մոտ (նրա արևելյան ափին), Ռիո դե Ժանեյրո քաղաքի դիմաց։

## Վիճակագրություն
*Համախառն ներքին արդյունքը, 2005 թվականի դրությամբ, կազմում է  6 884 677 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 14 524,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Մարդկային ներուժի զարգացման ինդեքսը, 2007 թվականի դրությամբ, կազմում է 0,902 (տվյալները՝ ՄԱԿ-ի զարգացման ծրագրի)։
### Կլիմա
Նիտերոյի կլիման արևադարձային է։

## Պատկերասրահ

## Ծանոթագրություններ

## Արտաքին հղումներ

*History of the city of Niterói 
*Niterói Tourism Official Web Site
*A guide to the city of Niterói 
*Satellite picture by Google Maps
*Niterói on WikiMapia
*Gymnastic formation squadron of Niteroi, Nov. 2009
*Amo Niterói 
*Parque da Cidade - Paragliding take off ramp.

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ
Տիրյու

**Տիրյու** (ճապ. 知立市 *Տիրյու-սի*) քաղաք Ճապոնիայում, որը գտնվում է Այչի պրեֆեկտուրայի կենտրոնական մասում։ Այն հիմնադրվել է 1970 թվականի դեկտեմբերի 1-ին՝ բնակավայրին քաղաքի կարգավիճակ տալով։ Քաղաքը կառուցված է բնակելի և արդյունաբերական զանգվածներով։

Քաղաքը զբաղեցնում է 16,34 կմ2 տարածք, 2014 թվականի մարդահամարի տվյալներով քաղաքի բնակչության թիվը կազմել է 69577 մարդ, իսկ բնակչության խտությունը՝ 4258,08 մարդ/կմ2: 
thumb|200px|right
thumb|200px

## Աշխարհագրություն
Տիրյու քաղաքը գտնվում է Այչի պրեֆեկտուրայի կենտրոնական մասում, որին հյուսիսում սահմանակցում է Այիզումա գետը, իսկ հարավում՝ Սավաթարի գետը։

### Հարևան քաղաքապետարաններ
*Այչի պրեֆեկտուրա
**Տոյոտա
**Կարիյա
**Անձյո

## Ժողովրդագրություն
Ճապոնիայի մարդահամարի տվյալներով, Տիրյույի բնակչությունը վերջին 70 տարում կայունորեն աճում է։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տիրյույում տարեկան միջին ջերմաստիճանը 15,7&nbsp;°C է։ Տարեկան միջին տեղումները 1579 մմ են, սեպտեմբերի հետ՝ որպես խոնավ ամիս։ Ջերմաստիճանն առավելագույնն է օգոստոսին՝ 27,9&nbsp;°C ջերմաստիճան, իսկ հունվարին ամենացածրը՝ 4,3&nbsp;°C ջերմաստիճան։

## Տնտեսություն
Տիրյույի տնտեսությունը արդյունաբերական է, գերակշռում են ավտոմոբիլային մասերի և ավտոմոբիլային էլեկտրոնիկայի արտադրությունը։ «Ֆուջի» ընկերությունը՝ մեքենայական գործիքների արտադրությամբ, Տիրյույում ունի գլխավոր գրասենյակ և գործարան։ Քաղաքը բազմաթիվ ճանապարհային և երկաթուղային կապեր ունի Նագոյա քաղաքի կենտրոնում և գնալով դառնում է ուղևորատար քաղաք։

## Կրթություն
Տիրյուն ունի յոթ հանրային տարրական դպրոց և երեք հանրակրթական հանրակրթական դպրոցներ, որոնք վարում է քաղաքի կառավարությունը, և երկու հանրակրթական ավագ դպրոցներ, որոնք գործում են Այչի պրեֆեկտուրայի կրթական խորհրդի կողմից։ Գոյություն ունի նաև մեկ մասնավոր ավագ դպրոց և երեք մասնավոր մասնագիտական ուսումնական դպրոցներ։

## Քույր քաղաքներ
*, Ինա, Ճապոնիա
*, Վինդհամ, Ավստրալիա

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* 
* Официальный сайт
Բրիոն Ռաշ

**Բրիոն Ռաշ**  (, ), ամերիկացի պրոֆեսիոնալ բասկետբոլիստ, ով խաղում է որպես հարձակվող պաշտպան։

## Կենսագրություն
Բրիոն Ռուշը ծնվել է Լուիզիանա նահանգի Շրիվպորտ քաղաքում։ Դպրոցն ավարտելուց հետո ընդունվել է Գրամբլինի համալսարան և չորս տարի հաջողությամբ խաղացել է համալսարանի բասկետբոլի թիմի կազմում։ 2003 թվականին Ռուշը ճանաչվել է Հարավ-արևմտյան աթլետիկայի կոնֆերանսի (SWAC) լավագույն նորեկ, չորս տարի անընդմեջ ընդգրկվել է գիտաժողովի խորհրդանշական հավաքականում (առաջին անգամ երեք անգամ, երկրորդը ՝ մեկ անգամ), 2006 թվականին ճանաչվել է գիտաժողովիի լավագույն խաղացող։

Վերջին մրցաշրջանում քոլեջում Ռուշին միջին հաշվով մեկ խաղում վաստակել է 25,8 միավոր։ Ուսանողների ազգային դասակարգման աղյուսակում նա զբաղեցրել է 3-րդ տեղը` Ջեյ Ռեդիկից և Ադամ Մորիսոնից հետո, բայց ոտքի կոտրվածքի պատճառով, որը ստացել է 2006 թվականի փետրվարի 22-ին, Ջեքսոն Սթեյթի հետ խաղում, նա ստիպված էր բաց թողնել մրցաշրջանի ավարտը, ինչպես նաև վճարները 2006 թվականի նախագծից առաջ, արդյունքում NBA ակումբներից ոչ մեկը նրան չի ընտրել։

Ռուշն իր պրոֆեսիոնալ կարիերան սկսել է Եվրոպայում ՝ իտալական երկրորդ  ակումբի կազմում։ 2007-2009-ական թվականներին նա խաղացել է Ֆրանսիայում `«Ռոննա»-ի և «Ստրասբուրգ»-ի կազմում, երկու անգամ մասնակցել է Ֆրանսիայի լիգայի բոլոր աստղային հանդիպումներին, իսկ 2008 թվականին օգնել է «Ռոննա»-ին դառնալ Ֆրանսիայի փոխչեմպիոն։ 2009 թվականին Ռուշը տեղափոխվել է ռուսական «Տրիումֆ» ակումբ, որը ներկայացնում է Մոսկվայի մարզը, իսկ 2010 թվականից խաղում է «Կրասնոյե Կրիլիա»-ի կազմում։ 2012 թվականին Ռուշը օգնել է Սամարայի ակումբին նվաճել Ռուսաստանի գավաթը և ճանաչվել է եզրափակիչ քառյակի ամենաթանկարժեք խաղացող։ Դեկտեմբերին Ռուշը լքել է ֆրանսիական ակումբը և պայմանագիր կնքեց ղազախական «Աստանայի» հետ։

## Ծանոթագրություններ

## Արտաքին հղումներ
* Профиль на сайте БК «Красные Крылья»

Կատեգորիա:Ամերիկացի բասկետբոլիստներ
Քորի Ջոնսոն

**Քորի Ջոնսոն** (, ), ամերիկացի դերասան, որն ակտիվ նկարահանվում է Մեծ Բրիտանիայում և առավել հայտնի է հետևյալ ֆիլմերում երկրորդ պլանի իր դերերի համար`«Հելբոյ, հերոսը դժողքից», «Քինգսման։ Գաղտնի ծառայություն», «Կապիտան Ֆիլիպս», «Բորնի վերջնագիրը», «Հարված հետույքին», «Տեսիլքները» սերիալի «Հատուկը» դրվագում և«Դոկտոր Ով» սերիալի  «Դալեկ» դրվագում։

## Անձնական կյանք
Ջոնսոնը, ի ծնե` Ջոն Ջոնսոն, ծնվել է Լուիզիանայում, Նոր Օռլեանում։ Նա հինգ երեխաներից մեկն էր, ուներ երկու եղբայր և երկու քույր։ Նրա եղբայրներից մեկը Նյու Օռլեանում մարզական մեկնաբան է։ Նա մարզվել է Խոսքի և դրամայի կենտրոնական դպրոցում, որտեղ հանդիպել է դերասանուհի Լյուսի Կոհուին:Նրանք ամուսնացել են, բայց հետագայում բաժանվել են։

## Կարիերա
Նրա ֆիլմերը ներառում են` «Պատվի համար», «Պայմանագիր», «Բոնի վերջնագիրը», «Բորնի էվոլուցիան», «Փրկել շարքային Ռայանին», «Հելբոյ։ Հերոս դժողքից» ֆիլմի Գիլիերմո Դելի հարարեցումը, «Եվ որոտը հարվածեց»ֆիլմը`Ռեյ Բրեդբերի և «Հարիսոնի ծաղիկները»-ի մասին։ Նա նաև նկարահանվել է մրցանակակիր HBO ալիքի ալիքի բազմաթիվ մրցանակներ արժանացած «Զինակից եղբայրներ» սերիալում։

Ջոնսոնի առաջխաղացման տարին 1999 թվականն էր ՝ խաղացել է ամերիկացի դամբարանների կողոպտիչ Դանիելսի դերը «Մումիան» ֆիլմում։

2015 թվական ին նա ուղղաթիռի օդաչու է խաղացել «Մեքենայից» գիտֆանտաստիկ ֆիլմում, Ալիսիա Վիկանդերի, [== Ֆիլմագրություն ==


== Ծանոթագրություններ ==


== Արտաքին հղումներ ==
* 
* [https://web.archive.org/web/20080731100805/http://seeluckyyou.com/ Lucky You Website]



[Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Նագակուտե

քաղաք Ճապոնիայում, որը տեղակայված է Այչի պրեֆեկտուրայի Այչի նահանգում։ Քաղաքը հիմնադրվել է 2012 թվականին։ Քաղաքի տարածքը 21,54 կմ² է, բնակչությունը՝ 56428 մարդ (2014 թվականի հունիսի 1), բնակչության խտությունը 2619.68 մարդ/կմ² է։

## Աշխարհագրական դիրք
Нагакуте|thumb|250px|right
Քաղաքը տեղակայված է Տյուբու շրջանի Այչի պրեֆեկտուրայում գտնվող Հոնսյու կղզում։ Նրան սահմանակից են  Նագոյա, Օվարասահի, Սետո, Տոյոտա, Նիսսին քաղաքները։

## Բնակչություն
Քաղաքի բնակչությունը 56428 մարդ է (2014 թվականի հունիսի 1), բնակչության խտությունը 2619.68 մարդ/կմ² է։ Ճապոնիայի մարդահամարի տվյալների համաձայն, վերջին 50 տարվա ընթացքում Նագակուտեի բնակչությունը կտրուկ աճել է։

## Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Նագակուտում տարեկան միջին ջերմաստիճանը 15,5&nbsp;°C է։ Տեղումների տարեկան միջին քանակը 1641 մմ են, սեպտեմբերի հետ՝ որպես թաց ամիս։ Ջերմաստիճանը միջինից բարձր է օգոստոսին՝ 27,9&nbsp;°C ջերմաստիճան, իսկ հունվարին ամենացածրը՝ 4,0&nbsp;°C-ի ջերմաստիճան։

## Կրթություն
### Բարձրագույն կրթություն
* Այչի պրեֆեկտուրայի համալսարան
* Այչի պրեֆեկտուրայի կերպարվեստի և երաժշտության համալսարան
* Այչիի բժշկական համալսարան
* Այչիի Շուկուտոկու համալսարան
### Տարրական կրթություն
Նագակուտեն ունի վեց հանրակրթական դպրոցներ և երեք հանրակրթական կրտսեր ավագ դպրոցներ, որոնք վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Քաղաքում կա նաև մեկ մասնավոր ավագ դպրոց։
### Միջազգային դպրոցներ
Նագոյայի միջազգային քրիստոնեական ակադեմիա

## Խորհրդանիշներ
Քաղաքի խորհրդանիշ ծառը հանդիսանում է թխկին, իսկ ծաղիկը՝ Rhododendron indicum:

## Տես նաև
*Ճապոնիայի քաղաքների ցանկ

## Ծանոթագրություններ

## Հղումներ
* 
* Официальный сайт

Կատեգորիա:Ճապոնիայի քաղաքներ
Հանճարը (ֆիլմ, 2016)

**«Հանճարը»** (), ամերիկա-բրիտանական կենսագրական-դրամատիկական ֆիլմ, նկարահանվել է ռեժիսոր Մայքլ Գրանդաջի կողմից, Էնդչյու Սքոթ Բեգի «Մաքս Պերկինս։ Հանճարի խմբագիրը» (1978) վեպի հիման վրա։ Ֆիլմի համաշխարհային պրեմիերան կայացել էլ 2016 թվականի փետրվարի 16-ին Բեռլինի միջազգային կինոփառատոնին։

## Սյուժե
Ֆիլմը պատմում է խմբագիր Մաքսվել Փերկինսի և գրող Թոմաս Վոլֆի բարդ բարեկամության մասին։

## Դերերում
* Քոլին Ֆերթ - Մաքսվել Պերկինս
* Ջուդ Լոու - Թոմաս Վուլֆ
* Նիկոլ Քիդման - Էլին Բերնստայն
* Գայ Փիրս - Ֆրենսիս Սքոթ Ֆիցջերալդ
* Դոմինիկ Ուեսթ - Էռնեստ Հեմինգուեյ
* Լորա Լինի - Լուիզա Սոնդերս
* Վանեսա Կիրբի - Զելդա Ֆիցջերալդ
* Մաքենա Մակբրաերտի- Նենսի Պերկինս

## Արտադրություն
Հիմնական նկարահանումները սկսվել են 2014 թվականի հոկտեմբերի 19-ին Մանչեստրում և ավարտվել են նույն թվականի դեկտեմբերի 12-ին։

## Թողարկման ամսաթիվ
Ֆիլմը թողարկվել է 2016 թվականի հունիսի 10-ին։ Ֆիլմի համաշխարհային պրեմիերան տեղի է ունեցել 2016 թվականի փետրվարի 16-ին Բեռլինի միջազգային կինոփառատոնում։

### Քննադատություն
Ֆիլմը Rotten Tomatoes տիրույթում  վաստակել է  51% ՝ հիմնվելով 97 ակնարկիի վրա, միջին վարկանիշը՝ 10-ից 5.7: Ընդհանուր մեկնաբանություն. «Ֆիլմն անդրադառնում է կարևոր թեմաների, բայց չնայած բոլոր ջանքերին, ցանկալի արդյունքի չի հասել»։

The Guardian-ի ակնարկում ասում է. «Մայքլ Գրանդաջի դեբյուտային ֆիլմում, որը պատմում է Թոմաս Վոլֆի և խմբագիր Մաքսվել Փերկինսի հարաբերությունների մասին, դերասանները կրկնվում են, պատկերը չափազանց ոճավորված է, նրբությունը բավարար չէ», իսկ «The Independent»-ի գրախոսը նշել է, որ «դերասանական խաղն ու սցենաը ավելի հարմար է թատրոնի համար »։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:ԼԳԲՏ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Լորեն Սթոուն

**Լորենս Սթոուն (**, ), անգլիացի պատմաբան։ Անգլիայի պատմության հետազոտող։Ամերիկյան փիլիսոփայական ընկերության անդամ (1970) և Բրիտանական Ակադեմիայի (1983) ներկայացուցիչ։  Փրինսթոնի համալսարանիում պատմության պրոֆեսոր (1963-1990)։

1933-1938 թվականներին սովորել է հեղինակավոր Չարթերհաուզ դպրոցում, հետո Սորբոնի և Օքսֆորդի համալսարաններում՝ մինչև 1940 և 1945-1946 թվականները։ Այնտեղ աշխատել է 1947-1963 թվականներին։

Երկրորդ համաշխարհային պատերազմի տարիներին ծառայել է նավատորմի կազմում։

1963-1990 թվականներին եղել է Փրինսթոնի անվան համալսարանի պատմության պրոֆեսոր։

## Անձնական կյանք
1943 թվականին ամուսնացել է ֆրանսուհու հետ։

## Աշխատություններ
* *Sculpture in Britain: The Middle Ages*, 1955 (2nd edn. 1972), Penguin Books (now Yale History of Art)
* *An Elizabethan: Sir Horatio Palavicino* (1956)
* *The Crisis of the Aristocracy, 1558-1641* (1965)
* *The Causes of the English Revolution, 1529-1642' (1972)*
* *Family and Fortune: Studies in Aristocratic Finance in the Sixteenth and Seventeenth Centuries* (1973)
* "Early Modern Revolutions: An Exchange: The Causes of the English Revolution, 1529-1642: A Reply," *Journal of Modern History* Vol. 46, No. 1, Մարտ, 1974
* *The Family, Sex and Marriage in England, 1500-1800* (1977)
* "The Revival of Narrative: Reflections on a New Old History," *Past and Present* 85 (Nov. 1979) pp  3–24
* *The Past and the Present* (1981)
* *An Open Elite? England 1540-1880* (1984) 
* *Road to Divorce: England, 1530-1987* (1990)
* *Uncertain Unions: Marriage in England, 1660-1753* (1992)
* *Broken Lives: Separation and Divorce in England, 1660-1857* (1993)
* *An Imperial State at War: Britain from 1689 to 1815* (1994) editor

## Ծանոթագրություններ

## Արտաքին հղումներ
* Մահացած մասնակիցներ - Բրիտանական Ակադեմիա

Կատեգորիա:Անգլիացի պատմաբաններ
Կատեգորիա:Օքսֆորդի համալսարանի շրջանավարտներ
Կատեգորիա:Բրիտանական ակադեմիայի թղթակից-անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Անգլիացի արվեստագետներ
Յատոմի

**Յատոմի** (ճապ. 弥富市 *Յատոմի-սի*) քաղաք Ճապոնիայում, որը գտնվում է Այչի պրեֆեկտուրայի հյուսիսարևմտյան մասում՝ Իսե ծոցի ափին, Կիսո գետի ստորին մասում։ Այն հիմնադրվել է 2006 թվականի մայիսի 1-ին`միավորելով Ամա շրջանի Յաթոմի բնակավայրը և Ձյուզիյամա գյուղը։ Քաղաքը ծառայում է որպես Նագոյայի քնած տարածքներից մեկը։

Քաղաքի տարածքը 48,92 կմ² է, բնակչությունը՝ 43 354 մարդ (201) թվականի հունիսի 1), բնակչության խտությունը՝ 886.22 մարդ/կմ²։

## Աշխարհագրություն
Յատոմին գտնվում է Այչի պրեֆեկտուրայի հյուսիսարևմտյան առափնյա հարթավայրերում, արևմուտքում սահմանակից է Միե պրեֆեկտուրային։ Այն ունի մի փոքր ափամերձ գիծ Միկավա ծոցի հետ Խաղաղ օվկիանոսի հարավ-արևելքում։

### Հարակից քաղաքապետարաններ
*Այչի պրեֆեկտուրա
**Այսայ
**Կանիե
**Տոբիսիմա
*Միե պրեֆեկտուրա
**Կուվանա
**Կիսոսակի

## Ժողովրդագրություն
Ճապոնիայի մարդահամարի տվյալներով՝ Յատոմիի բնակչությունը կայուն աճել է վերջին 60 տարվա ընթացքում։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Յատոմիում տարեկան միջին ջերմաստիճանը 15,6&nbsp;°C է։ Տարեկան միջին տեղումները 1677 մմ են, սեպտեմբերի հետ՝ որպես թաց ամիս։ Ջերմաստիճանն առավելագույնն է օգոստոսին՝ 27,7&nbsp;°C ջերմաստիճան, իսկ հունվարին ամենացածրը՝ 4,5&nbsp;°C ջերմաստիճան։

## Կրթություն
Յատոմին ունի ութ հանրային տարրական դպրոցներ և երեք հանրակրթական կրտսեր ավագ դպրոցներ, որոնք վարում են քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Կա նաև մեկ մասնավոր ավագ դպրոց։

## Տնտեսություն
[thumb|200px|Nabeta wharf in [Port of Nagoya]]
Յատոմին հանդիսանում է տարածաշրջանային առևտրային կենտրոն, և աչքի է ընկնում ջերմոցային տնտեսությունների զարգացմամբ։ Գյուղատնտեսական հիմնական ապրանքատեսակներն են՝ բրինձը, ցորենը, գազարը, լոլիկը և մսերը։

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* Официальный сайт 

Կատեգորիա:Ճապոնիայի քաղաքներ
Անտոնիու Պառեյրասի թանգարան

**Անտոնիու Պառեյրասի թանգարան** (պորտուգալերեն՝ **Museu Antônio Parreiras** (MAP)), Բրազիլիայի Նիտերոյ քաղաքում գործող պետական թանգարան, որը նվիրված է բրազիլացի մեծ նկարիչներից մեկի՝ Անտոնիու Պառեյրասի (1860-1937) հիշատակի ու ստեղծագործությունների պահպանությանը։ Բաղկացած է այդ մեծ նկարչին ու նրա ընտանիքին պատկանած երեք շինություններից և այգուց, որոնք ընդհանուր առմամբ ունեն մոտավորապես հինգ հազար քառակուսի մետր մակերես։ Նկարչական աշխատանքների ցուցադրման նպատակով օգտագործվում է հազար քառակուսի մետրը։ Ընդ որում, թեև հիմնական ուշադրությունը հատկացված է Պառեյրասին, սակայն նրա աշխատանքներից զատ՝ ցուցադրված են նաև այլ նկարիչների ստեղծագործություններ։

## Պատմություն
Թանգարանի գլխավոր մասնաշենքը, որ էկլեկտիկ ճարտարապետության նմուշ է, կառուցվել է 1894 թվականին, ճարտարապետ Ռամոս դի Ասևեդուի նախագծով։ Նկարչի դստեր՝ Օլգայի համար կառուցված մասնաշենքը ծառայում է որպես տեխնիկական ռեզերվ։

Թանգարանի հանդիսավոր բացումը տեղի է ունեցել 1942 թվականի հունվարի 21-ին։

Բրազիլական մշակույթի կարևորագույն այդ օջախը 1967 թվականին Պատմության և արվեստի ժառանգության ազգային ինստիտուտի կողմից ներառվել է համազգային պատմամշակութային ժառանգության հուշարձանների ցանկում։

thumb|300px|Թանգարանի գլխավոր մասնաշենքի ճակատը

## Պատկերասրահ

Antonio Parreiras - Dolorida - 1909.jpg|*Դոլորիդա*, 1909
Antonio Parreiras - Proclamação da República Piratini - 1915.jpg|*Պիրատինի հանրապետության հռչակումը*, 1915
Antônio Parreiras - Beckmann.jpg|*Beckmann*, 1936
Antônio Parreiras - A Morte do Bandeirante.jpg|*Բանդեյռանտեի մահը*, etwa 1911
Antônio Parreiras - O louco de Chevillat.jpg|*Ցնորված Շևիլատը*, 1920
File:Antonio Parreiras Julgamento de Filipe dos Santos.jpg|Խռովության մասնակիցների դատապարտումը Մինաս Ժերայսում
File:A Morte de Virgínia (Estudo) (MAP).jpg|Մեռած Վիրգինյան, 1904


## Ծանոթագրություններ

## Արտաքին հղումներ
*Página do Museu Antônio Parreiras 

Կատեգորիա:1890-ականների ճարտարապետություն
Կատեգորիա:1942 հիմնադրված թանգարաններ
Կատեգորիա:Բրազիլիայի թանգարաններ